text: Часцей за ўсё беларусы скардзяцца на паслугі жыллёва-камунальных гаспадарак, а таксама на сферу гандлю.
  МІНСК, 25 вер — Sputnik. Колькасць скаргаў спажыўцоў вырасла амаль на чвэрць у першым паўгоддзі, паведаміла журналістам намеснік начальніка ўпраўлення абароны правоў спажыўцоў і кантролю за рэкламай МАРГ Беларусі Ірына Барышнікава ў аўторак.
  "У першым паўгоддзі 2018 года на 23,8% павялічылася колькасць зваротаў у мясцовыя выканаўчыя органы", — сказала Барышнікава.
  Паводле яе слоў, мясцовымі выканаўчымі органамі ў першым паўгоддзі 2018 года разгледжана 6550 пісьмовых зваротаў грамадзян. Спажыўцам кампенсавана 144,4 тысячы рублёў матэрыяльнай шкоды.
  Па відах дзейнасці больш за ўсё зваротаў прысвечана паслугам ЖКГ (42,8%), далей — сфера гандлю (30%), бытавыя паслугі (9%) і платныя паслугі (6,5%).
  Сума налічаных за гэты час штрафаў, калі спажывец звяртаўся ў мясцовыя органы ўлады, — 47,8 тысячы рублёў.
  Як распавяла начальнік юрыдычнага аддзела ГА "Гарадское таварыства абароны спажыўцоў" Вольга Івашчанка, у некаторых выпадках пры судовых разглядах спагнання дасягаюць дзясяткаў тысяч рублёў: у прыватнасці, у выпадку няякасна аказанай медыцынскай паслугі.